Document ID: 32014D0805

KOMISJONI RAKENDUSOTSUS,
17. november 2014,
millega muudetakse rakendusotsust 2014/366/EL, millega kehtestatakse koostööprogrammide nimekiri ja näidatakse ära Euroopa Regionaalarengu Fondist eraldatava toetuse kogusumma iga programmi puhul, mis kuulub Euroopa territoriaalse koostöö eesmärgi hulka ajavahemikul 2014 kuni 2020
(teatavaks tehtud numbri C(2014) 8423 all)
(2014/805/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1299/2013 erisätete kohta, mis käsitlevad Euroopa Regionaalarengu Fondist toetuse andmist Euroopa territoriaalse koostöö eesmärgil, (1) eriti selle artiklit 4,
olles konsulteerinud Euroopa Parlamendi ja nõukogu 17. detsembri 2013. aasta määruse (EL) nr 1303/2013 (millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006) (2) artikli 150 lõikega 1 asutatud Euroopa struktuuri- ja investeerimisfondide koordineerimiskomiteega,
ning arvestades järgmist:
(1)
Määruse (EL) nr 1299/2013 artikli 4 lõike 4 kohaselt on komisjoni rakendusotsusega 2014/366/EL (3) kindlaks määratud Euroopa Regionaalarengu Fondist (ERF) Euroopa Parlamendi ja nõukogu määruse (EL) nr 231/2014 (4) raames ühinemiseelse abi rahastamisvahendi (IPA II) alusel makstava toetuse summa, kuid komisjonil ei olnud sel ajal veel võimalik kindlaks määrata ERFist Euroopa Parlamendi ja nõukogu määruse (EL) nr 232/2014 (5) raames Euroopa naabruspoliitika rahastamisvahendi (ENI) alusel piiriülese koostöö ja merepiirkonna programmidele makstava toetuse summat.
(2)
Määruse (EL) nr 1299/2013 artikli 4 lõike 5 kohaselt tuleks ERFist igale liikmesriigile anda ENI alla kuuluvate piiriülese koostöö ja merepiirkonna programmide jaoks toetust tingimusel, et ENIst antavate toetuste summad on vähemalt võrdväärsed.
(3)
Seepärast tuleks rakendusotsust 2014/366/EL vastavalt muuta,
ON VASTU VÕTNUD KÄESOLEVA OTSUSE:
Artikkel 1
Rakendusotsust 2014/366/EL muudetakse järgmiselt.
1)
Lisatakse järgmine artikkel:
„Artikkel 4a
ERFist määruse (EL) nr 232/2014 raames Euroopa naabruspoliitika rahastamisvahendi (ENI) alusel igale liikmesriigile piiriülese koostöö ja merepiirkonna programmide jaoks antava toetuse summad on sätestatud V lisas.”
2)
Käesoleva otsuse lisa tekst lisatakse V lisana.
Artikkel 2
Käesolev otsus on adresseeritud liikmesriikidele.
Brüssel, 17. november 2014

Labels: 15
5
20